เงินบาทเปิด 33.27/28 บาท/ดอลลาร์ เสี่ยงแข็งค่าต่อเนื่อง
เงินบาทเปิด33.27/28 บ./ดอลลาร์ เสี่ยงแข็งค่าต่อเนื่อง วิตกกังวลการเมือง
1 ส.ค. 2560

ผู้สื่อข่าวรายงานว่า เงินบาทเปิดตลาดเช้านี้ (1 ส.ค.60) อยู่ที่ระดับ 33.27/28 บาท/ดอลลาร์ ทรงตัวจากช่วงเย็นวานนี้ที่ปิดตลาดระดับ 33.28 บาท/ดอลลาร์
โดยนักบริหารเงินจากธนาคารกรุงเทพวันนี้เงินบาทยังมีโอกาสจะแข็งค่าขึ้นไปได้ต่อ เนื่องจากดอลลาร์ยังมีแนวโน้มอ่อนค่าจากปัจจัยด้านการเมืองของสหรัฐฯ เองเป็นตัวกดดัน แม้ว่าข้อมูลตัวเลขเศรษฐกิจของสหรัฐฯ ที่ออกมาในช่วงนี้จะดูดีก็ตาม
“เงินบาทวันนี้ยังมีโอกาสจะแข็งค่าต่อ เพราะดอลลาร์ยังอ่อนค่า จากกรณีเรื่องการเมืองของสหรัฐฯ เองเป็นตัวกดดัน”
ทั้งนี้นักบริหารเงิน คาดว่า วันนี้เงินบาทจะเคลื่อนไหวในกรอบ 33.15 – 33.35 บาท/ดอลลาร์
 
 